A4-0489/98

Πρόταση οδηγίας του Συμβουλίου που αφορά τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου όσον αφορά την εμπορία νέων επιβατικών αυτοκινήτων (COM(98)0489 - C4-0569/98 - 98/0272(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Πρόταση οδηγίας του Συμβουλίου για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου όσον αφορά την εμπορία νέων επιβατικών αυτοκινήτων

>Κείμενο μετά την ψηφοφορία στο ΕΚ>

Πρόταση οδηγίας του Συμβουλίου για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου

και την εκπομπή διοξειδίου του άνθρακα (CO2) όσον αφορά την εμπορία νέων επιβατικών αυτοκινήτων

(Τροπολογία 2)

Αιτιολογική σκέψη 6

>Αρχικό κείμενο>

(6) ότι οι πληροφορίες διαδραματίζουν κεντρικό ρόλο στη λειτουργία των δυνάμεων της αγοράς και η παροχή ακριβών, σχετικών και συγκρίσιμων πληροφοριών για την ειδική κατανάλωση καυσίμου των επιβατικών αυτοκινήτων μπορεί να επηρεάζει την επιλογή των καταναλωτών υπέρ εκείνων των αυτοκινήτων τα οποία χρησιμοποιούν λιγότερα καύσιμα και, επομένως, εκπέμπουν λιγότερο CO2, παροτρύνοντας έτσι τους κατασκευαστές να λαμβάνουν μέτρα ώστε να μειώνουν την κατανάλωση καυσίμου των αυτοκινήτων τα οποία κατασκευάζουν[semigr ]

>Κείμενο μετά την ψηφοφορία στο ΕΚ>

(6) ότι οι πληροφορίες διαδραματίζουν κεντρικό ρόλο στη λειτουργία των δυνάμεων της αγοράς και η παροχή ακριβών, σχετικών και συγκρίσιμων πληροφοριών για την ειδική κατανάλωση καυσίμου

και την εκπομπή CO2 των επιβατικών αυτοκινήτων μπορεί να επηρεάζει την επιλογή των καταναλωτών υπέρ εκείνων των αυτοκινήτων τα οποία χρησιμοποιούν λιγότερα καύσιμα και, επομένως, εκπέμπουν λιγότερο CO2, παροτρύνοντας έτσι τους κατασκευαστές να λαμβάνουν μέτρα ώστε να μειώνουν την κατανάλωση καυσίμου των αυτοκινήτων τα οποία κατασκευάζουν[semigr ]

(Τροπολογία 3)

Αιτιολογική σκέψη 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

(6α) ότι η συμπερίληψη μιας εκτίμησης της δαπάνης καυσίμου δεν εξυπηρετεί το στόχο, στο βαθμό που οι τιμές καυσίμων στα κράτη μέλη δεν αντανακλούν επαρκώς το περιβαλλοντικό κόστος[semigr ]

(Τροπολογία 4)

Αιτιολογική σκέψη 7

>Αρχικό κείμενο>

(7) ότι, επομένως, είναι απαραίτητο να αναπτυχθεί ετικέτα οικονομίας καυσίμου για όλα τα νέα επιβατικά αυτοκίνητα που επιδεικνύονται στον χώρο πώλησης.

>Κείμενο μετά την ψηφοφορία στο ΕΚ>

(7) ότι, επομένως, είναι απαραίτητο να αναπτυχθεί ετικέτα οικονομίας καυσίμου για όλα τα νέα επιβατικά αυτοκίνητα που επιδεικνύονται στον χώρο πώλησης

, συμπεριλαμβανομένων των οχημάτων με ημερήσια ταξινόμηση, καθώς και των νέων επιβατικών αυτοκινήτων των οποίων δεν επιτρέπεται η μεταπώληση για ένα έτος.

(Τροπολογία 5)

Άρθρο 1

>Αρχικό κείμενο>

Σκοπός της παρούσας οδηγίας είναι να διασφαλιστεί ότι διατίθενται στους καταναλωτές πληροφορίες σχετικά με την οικονομία καυσίμου νέων επιβατικών αυτοκινήτων που προσφέρονται προς πώληση ή χρηματοδοτική μίσθωση στην Κοινότητα.

>Κείμενο μετά την ψηφοφορία στο ΕΚ>

Σκοπός της παρούσας οδηγίας είναι να διασφαλιστεί ότι διατίθενται στους καταναλωτές πληροφορίες σχετικά με την οικονομία καυσίμου

και την εκπομπή CO2 νέων επιβατικών αυτοκινήτων που προσφέρονται προς πώληση ή χρηματοδοτική μίσθωση στην Κοινότητα.

(Τροπολογία 6)

Άρθρο 2, δεύτερος ορισμός

>Αρχικό κείμενο>

Νέο επιβατικό αυτοκίνητο: οποιοδήποτε επιβατικό αυτοκίνητο το οποίο δεν έχει πωληθεί προηγουμένως σε πρόσωπο το οποίο το αγόρασε για σκοπούς άλλους από την πώληση ή την προσφορά του.

>Κείμενο μετά την ψηφοφορία στο ΕΚ>

Νέο επιβατικό αυτοκίνητο: οποιοδήποτε επιβατικό αυτοκίνητο το οποίο δεν έχει πωληθεί προηγουμένως σε πρόσωπο το οποίο το αγόρασε για σκοπούς άλλους από την πώληση ή την προσφορά του, συμπεριλαμβανομένων των οχημάτων με ημερήσια ταξινόμηση, καθώς και των νέων επιβατικών αυτοκινήτων των οποίων δεν επιτρέπεται η μεταπώληση για ένα έτος.

(Τροπολογία 7)

Άρθρο 2, πέμπτος ορισμός

>Αρχικό κείμενο>

χώρος πωλήσεως: τοποθεσία, όπως έκθεση αυτοκινήτων ή υπαίθριος χώρος, όπου παρουσιάζονται επιβατικά αυτοκίνητα και προσφέρονται προς πώληση ή χρηματοδοτική μίσθωση σε δυνητικούς πελάτες[semigr ]

>Κείμενο μετά την ψηφοφορία στο ΕΚ>

χώρος πωλήσεως:κάθε τοποθεσία, όπου παρουσιάζονται νέα επιβατικά αυτοκίνητα σε δυνητικούς πελάτες με στόχο την προώθηση της πώλησης ή της χρηματοδοτικής μίσθωσης αυτών[semigr ]

(Τροπολογία 8)

Άρθρο 2, δέκατος ορισμός

>Αρχικό κείμενο>

διαφημιστική βιβλιογραφία: όλο το έντυπο υλικό που χρησιμοποιείται από τους κατασκευαστές και τους πωλητές νέων αυτοκινήτων στην εμπορία, διαφήμιση και προώθηση των οχημάτων τους στο ευρύ κοινό. Αυτό περιλαμβάνει, τουλάχιστον, τεχνικά εγχειρίδια, φυλλάδια, διαφημίσεις σε εφημερίδες, περιοδικά και εμπορικό τύπο και αφίσες[semigr ]

>Κείμενο μετά την ψηφοφορία στο ΕΚ>

διαφημιστική βιβλιογραφία: όλο το έντυπο υλικό που χρησιμοποιείται από τους κατασκευαστές και τους πωλητές νέων αυτοκινήτων στην εμπορία, διαφήμιση και προώθηση των οχημάτων τους στο ευρύ κοινό. Αυτό περιλαμβάνει, τουλάχιστον, τεχνικά εγχειρίδια, φυλλάδια, διαφημίσεις σε εφημερίδες, περιοδικά και εμπορικό τύπο και αφίσες, καθώς και τη διαφήμιση μέσω του Internet, στο βαθμό που προορίζεται κυρίως για την κοινοτική αγορά[semigr ]

(Τροπολογία 9)

Άρθρο 2, ορισμός 10α (νέος)

>Αρχικό κείμενο>

>Κείμενο μετά την ψηφοφορία στο ΕΚ>

κατηγορία: αυτοκίνητα ταξινομημένα κατά ομάδες που θεωρούνται ως παρόμοια και συγκρίσιμα, κατά την άποψη των καταναλωτών. Η ταξινόμηση σε κατηγορίες, κατά την έννοια της παρούσας οδηγίας, καθορίζεται σύμφωνα με τη διαδικασία που προβλέπεται στο άρθρο 11 και μετά από διαβουλεύσεις με οργανώσεις καταναλωτών και άλλους ενδιαφερόμενους.

(Τροπολογία 10)

Άρθρο 2, δέκατος τέταρτος ορισμός

>Αρχικό κείμενο>

μέση τιμή καυσίμου: μία τιμή αναφοράς βενζίνης ή καυσίμου πετρελαίου, η οποία είναι αντιπροσωπευτική της επικρατούσας αγοράς για τα καύσιμα αυτά σε κάθε κράτος μέλος.

>Κείμενο μετά την ψηφοφορία στο ΕΚ>

Διαγράφεται

(Τροπολογία 11)

Άρθρο 3

>Αρχικό κείμενο>

Άρθρο 3

Για τους σκοπούς της παρούσας οδηγίας, τα κράτη μέλη καθορίζουν μέση τιμή καυσίμου τόσο για τη βενζίνη όσο και για το πετρέλαιο ντήζελ την 1η Ιανουαρίου κάθε έτους και διασφαλίζουν ότι οι πληροφορίες αυτές διατίθενται ελεύθερα, ειδικότερα, στα πρόσωπα εκείνα ή στους οργανισμούς που ασχολούνται με την εφαρμογή των διατάξεων της παρούσας οδηγίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 12)

Άρθρο 5, δεύτερο εδάφιο

>Αρχικό κείμενο>

Ο οδηγός αυτός πρέπει να είναι περιορισμένων διαστάσεων, φορητός και να διατίθεται δωρεάν στους καταναλωτές κατόπιν αιτήσεώς τους, τόσο στο χώρο πωλήσεως όσο και από καθορισμένο οργανισμό σε έκαστο κράτος μέλος. Τα κράτη μέλη διασφαλίζουν επίσης ότι ο οδηγός αυτός διατίθεται με ηλεκτρονικά μέσα, όπως το Internet, και ότι αυτή η μορφή του οδηγού τηρείται ενήμερη όσον αφορά αλλαγές στη σειρά νέων εκδόσεων επιβατικών αυτοκινήτων που διατίθενται προς πώληση στα κράτη μέλη.

>Κείμενο μετά την ψηφοφορία στο ΕΚ>

Ο οδηγός αυτός πρέπει να είναι περιορισμένων διαστάσεων, φορητός και να διατίθεται δωρεάν στους καταναλωτές κατόπιν αιτήσεώς τους, τόσο στο χώρο πωλήσεως όσο και από καθορισμένο οργανισμό σε έκαστο κράτος μέλος. Τα κράτη μέλη διασφαλίζουν επίσης ότι ο οδηγός αυτός διατίθεται με ηλεκτρονικά μέσα, όπως το Internet[semigr ] αυτή η

ηλεκτρονική μορφή του οδηγού τηρείται ενήμερη όσον αφορά αλλαγές στη σειρά νέων εκδόσεων επιβατικών αυτοκινήτων που διατίθενται προς πώληση στα κράτη μέλη.

(Τροπολογία 13)

Άρθρο 7

>Αρχικό κείμενο>

Τα κράτη μέλη διασφαλίζουν ότι όλη η διαφημιστική βιβλιογραφία περιέχει τα δεδομένα επίσημης κατανάλωσης καυσίμου των οχημάτων στα οποία αναφέρεται, σύμφωνα με τις απαιτήσεις του παραρτήματος IV.

>Κείμενο μετά την ψηφοφορία στο ΕΚ>

Τα κράτη μέλη διασφαλίζουν ότι όλη η διαφημιστική βιβλιογραφία περιέχει τα δεδομένα επίσημης κατανάλωσης καυσίμου

και τα δεδομένα τα σχετικά με την επίσημη ειδική εκπομπή CO2 των οχημάτων στα οποία αναφέρεται, σύμφωνα με τις απαιτήσεις του παραρτήματος IV.

(Τροπολογία 14)

Άρθρο 10, δεύτερο εδάφιο

>Αρχικό κείμενο>

Τα κράτη μέλη προκειμένου να συμβάλουν στην εν λόγω διαδικασία προσαρμογής, πέντε έτη αφότου τεθεί σε ισχύ η παρούσα οδηγία, υποβάλουν έκθεση στην Επιτροπή σχετικά με την αποτελεσματικότητα των διατάξεων της παρούσας οδηγίας.

>Κείμενο μετά την ψηφοφορία στο ΕΚ>

Τα κράτη μέλη προκειμένου να συμβάλουν στην εν λόγω διαδικασία προσαρμογής,

τρία έτη αφότου τεθεί σε ισχύ η παρούσα οδηγία, υποβάλουν έκθεση στην Επιτροπή σχετικά με την αποτελεσματικότητα και την εφαρμογή της παρούσας οδηγίας, και ιδιαίτερα την εφαρμογή των παραρτημάτων. Βάσει των εν λόγω εκθέσεων, η Επιτροπή κρίνει εάν αρμόζει μία περαιτέρω εναρμόνιση με στόχο την καλή λειτουργία της εσωτερικής αγοράς, όπως προβλέπεται στο άρθρο 7Α της Συνθήκης, και υποβάλλει, αναλόγως, τις σχετικές προτάσεις τροποποίησης.

(Τροπολογία 15)

Παράρτημα Ι, σημείο 4

>Αρχικό κείμενο>

4. περιέχουν την αριθμητική τιμή της επίσημης κατανάλωσης καυσίμου και των επίσημων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (1/100 km), είτε σε μίλια ανά γαλόνι (mpg), είτε σε χιλιόμετρα ανά λίτρο (km/1), είτε σε κατάλληλο συνδυασμό αυτών και πρέπει να παρουσιάζεται με ακρίβεια ενός δεκαδικού ψηφίου. Οι επίσημες ειδικές εκπομπές CO2 πρέπει να παρατίθενται στον πλησιέστερο ολόκληρο αριθμό σε γραμμάρια ανά χιλιόμετρο (g/km).

>Κείμενο μετά την ψηφοφορία στο ΕΚ>

4. περιέχουν την αριθμητική τιμή της επίσημης κατανάλωσης καυσίμου

, της κατανάλωσης καυσίμου εντός και εκτός αστικών περιοχών και των επίσημων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (1/100 km), είτε σε μίλια ανά γαλόνι (mpg), και πρέπει να παρουσιάζεται με ακρίβεια ενός δεκαδικού ψηφίου. Οι επίσημες ειδικές εκπομπές CO2 πρέπει να παρατίθενται στον πλησιέστερο ολόκληρο αριθμό σε γραμμάρια ανά χιλιόμετρο (g/km).

(Τροπολογία 16)

Παράρτημα Ι, σημείο 5

>Αρχικό κείμενο>

5. περιέχουν εκτίμηση των δαπανών για καύσιμα που συνδέονται με την οδήγηση σε απόσταση 10 000 χιλιομέτρων ή 6 000 μιλίων για το συγκεκριμένο όχημα και τον εν λόγω τύπο καυσίμου. Ο υπολογισμός της δαπάνης καυσίμου κάνει χρήση της μέσης τιμής καυσίμου που καθορίζεται ετησίως σε έκαστο κράτος μέλος. Ο υπολογισμός της δαπάνης καυσίμου πρέπει να συνοδεύεται από κατάλληλο κείμενο, το οποίο εξηγεί τις βασικές υποθέσεις και την τιμή καυσίμου που χρησιμοποιείται κατά τον υπολογισμό. Το κείμενο που εξηγεί τις βασικές υποθέσεις περιλαμβάνει αναφορά στις συνθήκες οδήγησης που εξομοιώνονται από τον κύκλο δοκιμής, ο οποίος προβλέπεται στην οδηγία 80/1268/ΕΟΚ, εξήγηση του τρόπου με τον οποίο υπολογίστηκε η μέση τιμή καυσίμου, καθώς και εξήγηση του γεγονότος ότι το στοιχείο κόστους δίδεται για 10 000 χιλιόμετρα (6 000 μίλια), έτσι ώστε οι καταναλωτές να μπορούν εύκολα να υπολογίσουν το ετήσιο κόστος καυσίμου τους για συγκεκριμένο όχημα[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 17)

Παράρτημα Ι, σημείο 7

>Αρχικό κείμενο>

7. περιλαμβάνει το ακόλουθο κείμενο:

>Κείμενο μετά την ψηφοφορία στο ΕΚ>

7. περιλαμβάνει το ακόλουθο κείμενο:

>Αρχικό κείμενο>

«Επιπλέον της απόδοσης καυσίμου ενός αυτοκινήτου, η συμπεριφορά κατά την οδήγηση, καθώς και άλλοι μη τεχνικοί παράγοντες παίζουν ρόλο στον καθορισμό της οικονομίας καυσίμου ενός αυτοκινήτου και των εκπομπών CO2. Το CO2 είναι το κύριο αέριο θερμοκηπίου που είναι υπεύθυνο για την αύξηση της θερμοκρασίας του πλανήτη».

>Κείμενο μετά την ψηφοφορία στο ΕΚ>

«Η μείωση της εκπομπής CO2 αποτελεί σπουδαιότατο στοιχείο για την καταπολέμηση της παγκόσμιας κλιματικής μεταβολής. Επιπλέον της απόδοσης καυσίμου ενός αυτοκινήτου, ο ενδεδειγμένος τρόπος οδήγησης και η τακτική συντήρησή του παίζουν ρόλο στην οικονομική κατανάλωση καυσίμου και στη χαμηλότερη εκπομπή CO2". Ειδικοί εξοπλισμοί όπως π.χ. κλιματισμός και θέρμανση εν στάσει ενδέχεται να αυξάνουν σημαντικά την κατανάλωση καυσίμου».

(Τροπολογία 18)

Παράρτημα ΙΙ, σημείο 1

>Αρχικό κείμενο>

1. Την αριθμητική τιμή της επίσημης κατανάλωσης καυσίμου και των επισήμων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (l/100 km) είτε σε μίλια ανά γαλόνι (mpg), είτε σε χιλιόμετρα ανά λίτρο (km/l) ή σε κατάλληλο συνδυασμό των ανωτέρω και εκφράζεται με ακρίβεια ενός δεκαδικού ψηφίου. Οι επίσημες ειδικές εκπομπές CO2 πρέπει να παρατίθενται στον πλησιέστερο ολόκληρο αριθμό σε γραμμάρια ανά χιλιόμετρο (g/km).

>Κείμενο μετά την ψηφοφορία στο ΕΚ>

1. Την αριθμητική τιμή της επίσημης κατανάλωσης καυσίμου

της κατανάλωσης καυσίμου εντός και εκτός αστικών περιοχών και των επισήμων ειδικών εκπομπών CO2. Η τιμή της επίσημης κατανάλωσης καυσίμου εκφράζεται είτε σε λίτρα ανά 100 χιλιόμετρα (l/100 km) είτε σε μίλια ανά γαλόνι (mpg), ενός δεκαδικού ψηφίου. Οι επίσημες ειδικές εκπομπές CO2 πρέπει να παρατίθενται στον πλησιέστερο ολόκληρο αριθμό σε γραμμάρια ανά χιλιόμετρο (g/km).

(Τροπολογία 19)

Παράρτημα ΙΙ, σημείο 2

>Αρχικό κείμενο>

2. Εμφανή κατάλογο των δέκα πλέον αποδοτικών από πλευράς καυσίμων νέων εκδόσεων αυτοκινήτων που κατατάσσονται σε τάξη αυξανομένων ειδικών εκπομπών CO2 για κάθε τύπο καυσίμου (βενζίνη και πετρέλαιο). Ο κατάλογος πρέπει να περιλαμβάνει την μάρκα, την παραλλαγή και την έκδοση καθώς και τις επίσημες ειδικές εκπομπές CO2 την επίσημη κατανάλωση καυσίμου και το κόστος καυσίμου που συνδέεται με οδήγηση 10 000 χιλιομέτρων ή 6 000 μιλίων για το εν λόγω συγκεκριμένο όχημα.

>Κείμενο μετά την ψηφοφορία στο ΕΚ>

2. Για κάθε κατηγορία επιβατικών αυτοκινήτων, εμφανή κατάλογο των δέκα πλέον αποδοτικών από πλευράς καυσίμων νέων εκδόσεων αυτοκινήτων για κάθε τύπο καυσίμου (βενζίνη και πετρέλαιο), που κατατάσσονται σε τάξη αυξανομένων ειδικών εκπομπών CO2. Ο κατάλογος πρέπει να περιλαμβάνει την μάρκα, την παραλλαγή και την έκδοση καθώς και τις επίσημες ειδικές εκπομπές CO2 και την επίσημη κατανάλωση καυσίμου για το εν λόγω συγκεκριμένο όχημα.

(Τροπολογία 20)

Παράρτημα ΙΙ, σημείο 2α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

2α. Ο οδηγός οικονομίας καυσίμου περιλαμβάνει επίσης λεπτομερείς πληροφορίες σχετικά με το πώς είναι δυνατό να αυξηθεί η κατανάλωση καυσίμου από πρόσθετους εξοπλισμούς, όπως π.χ. ο κλιματισμός και η θέρμανση εν στάσει.

(Τροπολογία 21)

Παράρτημα ΙΙ, σημείο 3

>Αρχικό κείμενο>

Κείμενο που προτείνει η Επιτροπή

3) Οι επίσημες ειδικές εκπομπές CO2 πρέπει να αναγράφονται στον πλησιέστερο ολόκληρο αριθμό σε γραμμάρια ανά χιλιόμετρο (g/km). Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km), είτε σε μίλια ανά γαλόνι (mpg), είτε σε χιλιόμετρα ανά λίτρα (km/l), είτε σε κατάλληλο συνδυασμό των ανωτέρω. Όλα τα δεδομένα κατανάλωσης καυσίμου πρέπει να αναγράφονται με ακρίβεια ενός δεκαδικού ψηφίου. Ο υπολογισμός του κόστους καυσίμου κάνει χρήση της μέσης τιμής καυσίμου που καθορίζεται ετησίως σε έκαστο κράτος μέλος. Η εκτίμηση κόστους καυσίμου πρέπει να συνοδεύεται από κατάλληλο κείμενο που εξηγεί τις βασικές υποθέσεις και την τιμή καυσίμου που χρησιμοποιείται στον υπολογισμό. Κείμενο που εξηγεί τις βασικές υποθέσεις πρέπει να περιλαμβάνει αναφορά στις συνθήκες οδήγησης που εξομοιώνονται από τον κύκλο δοκιμής, ο οποίος περιλαμβάνεται στην οδηγία 80/1268/ΕΟΚ, εξήγηση του τρόπου με τον οποίο υπολογίστηκε η μέση τιμή καυσίμου, καθώς και εξήγηση του γεγονότος ότι το στοιχείο κόστους δίδεται για 10 000 χιλιόμετρα (6 000 μίλια), έτσι ώστε οι καταναλωτές να μπορούν εύκολα να υπολογίζουν το ετήσιο κόστος καυσίμου για συγκεκριμένο όχημα.

>TABLE>

>Αρχικό κείμενο>

Τροπολογίες του Κοινοβουλίου

Η αναφερόμενη στην παράγραφο 2 επισκόπηση μπορεί να λάβει την εξής μορφή ανά κατηγορία:

>TABLE>

(Τροπολογία 22)

Παράρτημα ΙΙ, σημείο 5α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

5α. Παραπομπή στην εκσυγχρονισμένη έκδοση στο Internet ή σε άλλη ηλεκτρονική μορφή.

(Τροπολογία 23)

Παράρτημα ΙΙΙ, σημείο 3

>Αρχικό κείμενο>

3. οι νέες εκδόσεις αυτοκινήτων πρέπει να είναι συγκεντρωμένες και ταξινομημένες χωριστά, σύμφωνα με τον τύπο καυσίμου (βενζίνη ή πετρέλαιο). Για κάθε αυτοκίνητο στον κατάλογο, η μάρκα, η παραλλαγή, η έκδοση, οι επίσημες εκπομπές CO2 η επίσημη κατανάλωση καυσίμου και το κόστος καυσίμου που αντιστοιχεί σε 10 000 ή 6 000 μίλια πρέπει να περιλαμβάνονται για το εν λόγω συγκεκριμένο όχημα. Για κάθε τύπο καυσίμου, οι εκδόσεις πρέπει να διαβαθμίζονται σε τάξη αυξανομένων εκπομπών CO2 με το πλέον αποδοτικό από πλευράς καυσίμου όχημα τοποθετημένο στην κορυφή του καταλόγου.

>Κείμενο μετά την ψηφοφορία στο ΕΚ>

3. οι νέες εκδόσεις αυτοκινήτων πρέπει να είναι συγκεντρωμένες και ταξινομημένες χωριστά, σύμφωνα με τον τύπο καυσίμου (βενζίνη ή πετρέλαιο)

ανά κατηγορία και εντός κάθε κατηγορίας. Για κάθε αυτοκίνητο στον κατάλογο, η μάρκα, η παραλλαγή, η έκδοση, οι επίσημες εκπομπές CO2 η επίσημη κατανάλωση καυσίμου και η κατανάλωση καυσίμου τόσο εντός όσο και εκτός αστικών περιοχών πρέπει να περιλαμβάνονται για το εν λόγω συγκεκριμένο όχημα. Για κάθε τύπο καυσίμου και εντός κάθε κατηγορίας, οι εκδόσεις πρέπει να διαβαθμίζονται σε τάξη αυξανομένων εκπομπών CO2 με το πλέον αποδοτικό από πλευράς καυσίμου όχημα τοποθετημένο στην κορυφή του καταλόγου.

(Τροπολογία 24)

Παράρτημα ΙΙΙ, σημείο 4

>Αρχικό κείμενο>

Κείμενο που προτείνει η Επιτροπή

4. Οι επίσημες ειδικές εκπομπές CO2 πρέπει να αναγράφονται στον πλησιέστερο ολόκληρο αριθμό σε γραμμάρια ανά χιλιόμετρο (g/km). Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km), είτε σε μίλια ανά γαλόνι (mpg), είτε σε χιλιόμετρα ανά λίτρο (km/l)[semigr ]είτε σε κατάλληλο συνδυασμό των ανωτέρω. Ο υπολογισμός του κόστους καυσίμου κάνει χρήση της μέσης τιμής καυσίμου που καθορίζεται ετησίως σε έκαστο κράτος μέλος. Η εκτίμηση κόστους καυσίμου πρέπει να συνοδεύεται από κατάλληλο κείμενο το οποίο εξηγεί τις βασικές υποθέσεις και την τιμή καυσίμου που χρησιμοποιείται στον υπολογισμό. Το κείμενο που εξηγεί τις βασικές υποθέσεις πρέπει να περιλαμβάνει αναφορά στις συνθήκες οδήγησης που εξομοιώνονται από τον κύκλο δοκιμής, ο οποίος περιλαμβάνεται στην οδηγία 80/1268/ΕΟΚ, εξήγηση του τρόπου με τον οποίο υπολογίστηκε η μέση τιμή καυσίμου και εξήγηση του γεγονότος ότι το στοιχείο κόστους αναφέρεται σε 10 000 χιλιόμετρα (6 000 μίλια), έτσι ώστε οι καταναλωτές να μπορούν εύκολα να υπολογίσουν το ετήσιο κόστος καυσίμου για συγκεκριμένο αυτοκίνητο.

>Αρχικό κείμενο>

Όλα τα δεδομένα κατανάλωσης καυσίμου πρέπει να αναγράφονται με ακρίβεια ενός δεκαδικού ψηφίου. Προτεινόμενη μορφή παρουσιάζεται κατωτέρω:

>TABLE>

>Αρχικό κείμενο>

Τροπολογίες του Κοινοβουλίου

4. Οι επίσημες ειδικές εκπομπές CO2 πρέπει να αναγράφονται στον πλησιέστερο ολόκληρο αριθμό σε γραμμάρια ανά χιλιόμετρο (g/km). Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km), είτε σε μίλια ανά γαλόνι (mpg).

Όλα τα δεδομένα κατανάλωσης καυσίμου πρέπει να αναγράφονται με ακρίβεια ενός δεκαδικού ψηφίου. Προτεινόμενη μορφή παρουσιάζεται κατωτέρω:

>TABLE>

(Τροπολογία 25)

Παράρτημα ΙΙΙ, σημείο 6

>Αρχικό κείμενο>

6. Πρέπει να περιλαμβάνει το ακόλουθο κείμενο:

>Κείμενο μετά την ψηφοφορία στο ΕΚ>

6. Πρέπει να περιλαμβάνει το ακόλουθο κείμενο:

>Αρχικό κείμενο>

«Επιπλέον της απόδοσης καυσίμου του αυτοκινήτου, η οδική συμπεριφορά, καθώς και άλλοι μη τεχνικοί παράγοντες παίζουν ρόλο στον καθορισμό της οικονομίας καυσίμου ενός αυτοκινήτου και των εκπομπών CO2. Το CO2 είναι το κύριο αέριο θερμοκηπίου που είναι υπεύθυνο για την αύξηση της θερμοκρασίας του πλανήτη».

>Κείμενο μετά την ψηφοφορία στο ΕΚ>

«Η μείωση της εκπομπής CO2 αποτελεί σπουδαιότατο στοιχείο για την καταπολέμηση της παγκόσμιας κλιματικής μεταβολής. Επιπλέον της απόδοσης καυσίμου ενός αυτοκινήτου, ο ενδεδειγμένος τρόπος οδήγησης και η τακτική συντήρησή του παίζουν ρόλο στην οικονομική κατανάλωση καυσίμου και στη χαμηλότερη εκπομπή CO2".

(Τροπολογία 26)

Παράρτημα IV, Τίτλος

>Αρχικό κείμενο>

Η παροχή δεδομένων κατανάλωσης καυσίμου στη διαφημιστική βιβλιογραφία

>Κείμενο μετά την ψηφοφορία στο ΕΚ>

Η παροχή δεδομένων

σχετικά με την κατανάλωση καυσίμου και την εκπομπή CO2 στη διαφημιστική βιβλιογραφία

(Τροπολογία 27)

Παράρτημα IV, εισαγωγικό τμήμα

>Αρχικό κείμενο>

Τα κράτη μέλη διασφαλίζουν ότι όλη η διαφημιστική βιβλιογραφία περιλαμβάνει τα επίσημα δεδομένα κατανάλωσης καυσίμου του οχήματος στο οποίο αναφέρεται. Οι πληροφορίες αυτές πρέπει, τουλάχιστον, να πληρούν τις ακόλουθες απαιτήσεις:

>Κείμενο μετά την ψηφοφορία στο ΕΚ>

Τα κράτη μέλη διασφαλίζουν ότι όλη η διαφημιστική βιβλιογραφία περιλαμβάνει τα επίσημα δεδομένα κατανάλωσης καυσίμου

και εκπομπή CO2 του οχήματος στο οποίο αναφέρεται. Οι πληροφορίες αυτές πρέπει, τουλάχιστον, να πληρούν τις ακόλουθες απαιτήσεις:

(Τροπολογία 28)

Παράρτημα IV, σημείο 3

>Αρχικό κείμενο>

3. τα επίσημα δεδομένα κατανάλωσης καυσίμου πρέπει να παρέχονται για όλες τις διαφορετικές εκδόσεις αυτοκινήτων, τις οποίες καλύπτει το διαφημιστικό υλικό. Εάν καθορίζονται περισσότερες από μία εκδόσεις, τότε είτε μπορούν να περιλαμβάνονται τα επίσημα δεδομένα κατανάλωσης καυσίμου για όλες τις εκδόσεις, είτε να αναφέρεται η περιοχή μεταξύ της χειρότερης και της καλύτερης κατανάλωσης καυσίμου. Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km) είτε σε μίλια ανά γαλόνι (mpg), είτε σε χιλιόμετρα ανά λίτρο (km/l) είτε σε κατάλληλο συνδυασμό των ανωτέρω. Όλα τα αριθμητικά δεδομένα πρέπει να αναγράφονται με ακρίβεια ενός δεκαδικού ψηφίου.

>Κείμενο μετά την ψηφοφορία στο ΕΚ>

3. τα επίσημα δεδομένα κατανάλωσης καυσίμου πρέπει να παρέχονται για όλες τις διαφορετικές εκδόσεις αυτοκινήτων, τις οποίες καλύπτει το διαφημιστικό υλικό. Εάν καθορίζονται περισσότερες από μία εκδόσεις, τότε είτε μπορούν να περιλαμβάνονται τα επίσημα δεδομένα κατανάλωσης καυσίμου για όλες τις εκδόσεις, είτε να αναφέρεται η περιοχή μεταξύ της χειρότερης και της καλύτερης κατανάλωσης καυσίμου. Η κατανάλωση καυσίμου πρέπει να εκφράζεται είτε σε λίτρα ανά 100 χιλιόμετρα (l/100 km) είτε σε μίλια ανά γαλόνι (mpg). Όλα τα αριθμητικά δεδομένα πρέπει να αναγράφονται με ακρίβεια ενός δεκαδικού ψηφίου.

(Τροπολογία 29)

Παράρτημα IV, σημείο 3α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

3α. Οι επίσημες ειδικές εκπομπές CO2 πρέπει να παρατίθενται στρογγυλευμένες στον πλησιέστερο ολόκληρο αριθμό σε γραμμάρια ανά χιλιόμετρο (g/km).

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου όσον αφορά την εμπορία νέων επιβατικών αυτοκινήτων (COM(98)0489 - C4-0569/98 - 98/0272(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0489 - 98/0272(SYN)) ((ΕΕ C 305, 3.10.1998, σελ. 2)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ και το άρθρο 130 Σ, παρ. 1, της Συνθήκης ΕΚ (C4-0569/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών (A4-0489/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.